Centro Democrático e Social - Partido Popular

D'CDS-PP (Centro Democrático e Social – Partido Popular, op Lëtzebuergesch "Demokrateschen a Sozialen Zentrum – Vollekspartei) ass eng rietskonservativ Partei a Portugal.

No der Oeillets-Revolutioun ass d'Vollekspartei 1975 fir d'éischt an der Assemblée constituante (Assembleia Constituinte) gewielt ginn a war duerno ouni Ënnerbriechung vun 1976 bis 2022 am portugisesche Parlament vertrueden. Si huet e puermol, mat verschiddene Koalitiounspartner, d'portugisesch Regierung gestallt. De President vun der Partei ass zënter 2022 den Nuno Melo.

D'CDS-PP gëtt vun engem Deputéierten am Europaparlament vertrueden. Um europäeschen Niveau war d'CDS-PP laang Zäit Member vun den Europäesche Demokraten, enger EU-skeptescher Allianz vu konservative Parteien, déi eng Fraktiounsgrupp mat der Europäescher Vollekspartei (EPP) am Europaparlament gegrënnt huet. D'CDS-PP huet sech awer duerno bei der EPP ugeschloss. Op internationalem Niveau ass d'Partei Member vun der International Democratic Union (IDU).

Obwuel d'CDS-PP ursprénglech als Zentrumspartei gegrënnt gi war, wat och am Parteinumm reflektéiert gëtt, representéiert se haut konservativ bis rietskonservativ Positiounen. D'CDS-PP fuerdert eng restriktiv Immigratiounspolitik a steet der kathoulescher Kierch no.

 Parteipresidenten 
 1974–1982: Diogo Freitas do Amaral
 1982-1985: Francisco Lucas Pires
 1985–1986: Adriano Moreira
 1986–1992: Diogo Freitas do Amaral
 1992-1997: Manuel Monteiro
 1997-2005: Paulo Portas
 2005–2007: José Ribeiro e Castro
 2007-2016: Paulo Portas
 2016–2020: Assunção Cristas
 2020-2022: Francisco Rodrigues dos Santos
 zënter 2022: Nuno Melo

 Walresultater zënter 1976 
+Walresultater vun der CDS-PP bei Nationale ChamberwalenJoerZuel vun de StëmmenStëmmen a %SëtzParteipresident1976876.07716,0 %42Freitas do Amaral1979−−43Freitas do Amaral1980−−46Freitas do Amaral1983716.70512,6 %30Freitas do Amaral1985577.58010,0 %22Lucas Pires1987251.9874,4 %4Lucas Pires1991254.3174,4 %5Manuel Monteiro1995534.4709,1 %15Manuel Monteiro1999451.6438,3 %15Paulo Portas2002477.3508,7 %14Paulo Portas2005416.4157,2 %12Paulo Portas2009592.77810,4 %21Paulo Portas2011653.88811,7 %24Paulo Portas2015Walallianz PàF (Portugal à Frente)
Koalitioun: PPD/PSD.CDS-PP18Paulo Portas2019221.7744,2 %5Assunção Cristas202290.5391,6 %0Francisco Rodrigues dos Santos2024Walallianz AD (Aliança Democrática)
Koalitioun: PPD/PSD.CDS-PP.PPM28.8 %77Luís Montenegro (PSD)
Nuno Melo (CDS-PP)

Gonçalo Câmara Pereira (PPM)2025Walallianz AD (Aliança Democrática)
Koalitioun: PPD/PSD.CDS-PPLuís Montenegro (PSD)
Nuno Melo (CDS-PP)

 Keng Deputéiert méi am Parlament 
Déi fréi Parlamentswale vum Januar 2022 waren eng Katastroph fir d'CDS-PP. Mat nëmmen 1,6% vun de Stëmme sinn all d'Sëtz verluer. Nom schlëmmste Walresultat an der Parteigeschicht huet de Francisco Rodrigues dos Santos als President vun der CDS-PP demissionéiert. D'Evenement huet eng intern Kris ausgeléist. A verschiddene Foren an a baussent der Partei goufen a ginn och Froen iwwer d'Existenzrecht vun der CDS-PP diskutéiert.

Op der Parteikonferenz, déi den 2. an 3. Abrëll 2022 zu Guimarães ofgehale gouf, gouf den Nuno Melo, den eenzegen Europadeputéierte vun der Partei, mat bal 75% vun den Delegéierte Stëmmen als neie President vun der CDS-PP gewielt.

 Um Spaweck 

Kategorie:Politesch Parteien a Portugal